1. sz. melléklet

Fogalommagyarázat

1)	Beépítési mód:	 A telek épületek elhelyezésére szolgáló részének (építési hely) lehatárolási típusai, a szomszédos ingatlanra gyakorolt hatások szabályozása érdekében. Típusai:
· Szabadonálló
· Oldalhatáron álló
· Ikresen csatlakozó
· Zártsorú
· Egyedi
2)	Bevágás:  Az természetes terepfelület művi megváltoztatása (támfal).
3)	Építési hely:  A telek épületek elhelyezésére szolgáló része.
4)	Építési övezet:  A beépítésre szánt (beépített) területek területfelhasználási egységein belüli egyes területrészeken a felhasználás és az építés feltételeit és módját meghatározó besorolás.
5)	Építési vonal: Az építési helyen belül, vagy annak határvonalán a helyi építési szabályzatban vagy szabályozási tervben meghatározott olyan vonal(ak), amely(ek)re az épületet – homlokzattal és a homlokzati határfal külső síkjával – a telek homlokvonala vagy más határvonala felé kötelezően helyezni kell.
6)	Építménymagasság (H):  Az építmény valamennyi homlokzatának függőleges vetületi-felülete összegének (F) valamennyi – vízszintesen mért, a telek beépítettsége meghatározásánál figyelembe veendő – homlokzathossz összegével (L) való osztásából (F/L) eredő érték.
7) 	Őshonos fafaj:  A területen a természetes növénytakaró részeként előfordul.
8) 	Szabályozási vonal:   Telek közterületi határvonala.
9) 	Szennyezett talaj:  Olyan talaj, amely veszélyes hulladékot, mérget, emberi életre és a természetre káros szerves/szervetlen vegyi anyagot tartalmaz.
10)	Területfelhasználási egység:	  A település igazgatási területének a jellemző rendeltetés szerint megkülönböztetett területegysége, amely a jellemző vagy kijelölt településfunkciónak biztosít területet.
11) Törzsátmérő:  1 méteres magasságban mért átlagos átmérője az adott faegyednek.
12) Zöldfelület:  A telek növényzettel fedett része.
13) Zöldtető:  Minimum 30 cm földtakarással készített, növényzettel telepített tetőfelület.
